Paulus etc:a dilecto filio Magno Nicolai, preposito ecclesie Aboensis, magistro in artibus, salutem etc:a. Nobilitas generis, literarum scientia, vite ac morum honestas aliaque laudabilia probitatis et virtutum merita, super quibus apud nos fidedigno commendaris testimonio, nos inducunt, ut tibi reddamur ad gratiam liberales. Dudum siquidem omnes dignitates in cathedralibus ecclesijs post pontificales maiores tunc uacantes et inantea uacaturas collationi et dispositioni nostre reseruauimus ….. Cum itaque postmodum prepositura ecclesie Aboensis, que inibi dignitas post pontificalem maior existit et quam quondam Henricus Vrese, ipsius ecclesie prepositus, dum viueret, obtinebat, per obitum eiusdem Henrici, qui extra Romanam curiam diem clausit extremum, uacauerit et uacet ad presens ….. nos tibi, qui, ut asseris, de nobili genere ex utroque parente procreatus et capellanus carissimi in Christo filij nostri moderni regis Suetie illustris existis ac parrochialem ecclesiam Wirmo diocesis Aboensis, que de iure patronatus dicti regis existit, cuius fructus, redditus et prouentus quatuor, necnon quandam perpetuam sine cura vicariam prebendam, corpus Christi nuncupatam, in dicta ecclesia Aboensi, cuius septem marcharum argenti secundum communem extimationem ualorem annuum non excedunt, inter cetera obtines, premissorum meritorum tuorum intuitu specialem gratiam facere uolentes ….. preposituram predictam, ad quam consueuit quis per electionem assumi, cuique cura imminet animarum et cuius fructus, redditus et prouentus sex marcharum argenti similium secundum extimationem predictam ualorem annuum, ut etiam asseris, non excedunt, cum omnibus iuribus et pertinentijs suis apostolica tibi auctoritate conferimus et de illa etiam prouidemus …… Nos enim …… tecum, vt vna cum prepositura predicta ….. parrochialem ecclesiam et vicariam, que de consuetudine ipsius ecclesie vna cum dicta prepositura obtineri non consueuit, predictas insimul quoaduixeris retinere libere et licite ualeas ….. auctoritate presentium de speciali gratia dispensamus, prouiso quod prepositura, parrochialis ecclesia et vicaria huiusmodi debitis proptera non fraudenter obsequijs et animarum cura in prepositura et parrochiali ecclesia predictis nullatenus negligatur, sed illarum ac dicte vicarie congrue supportentur onera consueta ….. Datum Rome apud Sanctum Marcum anno jncarnationis dominice millesimo quadringentesimo sexagesimo sexto, quintodecimo kalendas augusti anno secundo. Simili modo: Venerabilibus fratribus archiepiscopo Vpsalensi et episcopo Reualiensi ac dilecto filio Jacobo Vlfonis, canonico Vpsalensi salutem etc:a ….. Datum ut supra. Hugolinus . xl.xx . Exped. quinto kalendas augusti anno secundo. Folani prothonotarius Bisuntinus.